
Aroabiesche toale 


Pat artikel es geschreevn in't Noordelik West-Vlams . 


D' Aroabiesche toale (Aroabiesch : ) is de klassieke 

Aroabiesche toale van de 6ste eewe en zyn teegnwoordige ofgeleide 
vormn met uutzoendrienge van 't Maltees. Aroabiesch wordt 
gesprookn in e groot gebied da lopt deur West- Oazje , Noord-Afrika , 
en den Oorn van Afrika. 't Aroabiesch makt deel nut van d' Afro- 
Aziejoatiesche famielje. 

D' algemeen beschoafde toale, genoamd "Modern Standoard 
Aroabiesch" of "Lietreer Aroabiesch", is d' eenigte oofiesjeele vorm 
van 't Aroabiesch. 't Wordt gebruukt in de meeste geschreevn 
dokumentn mor ook by formeele gesprookn geleegneedn, lik by leeziengn en uutzendiengn. 

Aroabiesch is e "Centroal Semietiesche toale", dichte verwant me 't Arameesch, 't Hebreewsch, 't 
Ugarietiesch en 't Feeniesiesch. Standoard-Aroabiesch verschilt van en is meer beoedsgezind of aal de 
gesprookn varjeteitn, en de twee bestoan in e toestand die diglossia geetn wordt, gebruukt neffnst mekoar vo 

Sommigte van de gesprookn varjeteitn zyn weedrzyds oenbegryplik 
zowel geschreevn of moendlienk, en de varjeteitn lik een geheel 
vormn e sosjoo-liengwiestiesche toale. Da wil zeggn da vanuut 
zuuvre toalkundige zyde de neigienge bestoat vo ze lik meer of een 
toale te beschown, mo ze zyn geweunlik tegoare bekeekn lik een 
toale uut polletieke en godsdienstige oovrweegiengn. O ze beschowd 
wordn lik meer of een toale, ton ist nie duudlik oeveele toaln datr 
zoen zyn, omda de gesprookn varjeteitn 'n streektoaln-keekn 
uutmoakn, en datr gin duudlikke grenzn Z 3 m. Ot't Aroabiesch een 
toale is, tonne wordt ze misschiens gesprookn deur apeupri 420 
mieljoen gebruukrs (deur geboorte) in d' Aroabiesche weirld^^^, 
zodoanig da ze een van zes meest gesprookn toaln van de weirld is. 
In't gevol van verschillnde toaln, is 't Egyptiesch Aroabiesch de 
meest gesprookn varjeteit^^^ me 89 mieljoen spreekrs van geboorte 
— nog atyd meer of glyk wukke Afro-Aziejoatiesche toale. 't 
Aroabiesch is ook e lieturgiesche toale vo 1,6 bieljoen Mosliems 

De teegnwoordige geschreevn toale (Modern Standoard Aroabiesch) is ofgeleid van de toale van de Kooran 
(gekend lik Klassiek Aroabiesch of Kooroaniesch Aroabiesch). 't Wordt ip veele platsn oendrweezn in 
schooln en uunieversieteitn, en wordt in verschillnde moate gebruukt by't werk, 't bestier, en de meedja. De 
twee formeele varjeteitn zyn tegoare gepakt lik Lietreer Aroabiesch, die d' offiesjeele toale is van 26 stoatn 
en de lietuurgiesche toale van den leslam. Modern Standoard Aroabiesch vogt van dichte de sproakkunste 
van't Koroaniesch Aroabiesch en gebruukt apeupri de zeifste woordnschat. Mo, 't et e poar gramatiekoale 


verschillnde sosjoale funksjes. 



In ‘t groene : d’ eenigte offiesjeele 
toale; in ‘t doenkerblow : lik 
offiesjeele toale, met e meerdreid 
Aroabiesch-spreekndn; bleek 
blauw : lik offiesjeele toale van 
belangryke mindreedn, vor 
iestooriesche en kuultuureele 
reedns. 



't Woord "Aroabiesch" in't Naskh- 
schrifte. 







droajn en woordn weggeloatn die nie me bestoan in de gesprookn varjeteitn, en't et eenigte niewe droajn en 
woordn oovrgenoomn uut de gesprookn toale. Veele nut de niewe woordnschat dient vo begrippn weere te 
geevn die oenstoan zyn in loatre tydn, in't byzoendre in de moderne tyd. 

't Aroabiesch is d' eenige oovrbluuvnde van d' Oede Noord- 
Aroabiesche streektoaln-groep woar te neemn in de voor- 
leslamietiesche ipschriftn die bestoan vanof de 4-de eewe 
Aroabiesch wordt geschreevn me't Aroabiesch schrifte, dat 'n abjad- 
schrifte is (meedeklienkrs-schrifte) en't is geschreevn van lienks no 
rechs aloewel da de gesprookn varjeteitn somtyds in ASCII gezet 
wordn, en van rechs no lienks goan zoendre duudlikke reegls. 

't Aroabiesch et e grootn invloed get ip veele toaln in heel de weirld 
heel ze geschiednisse lank. Sommigte van de meest beinvloede toaln 
zyn Perziesch, Koerdiesch, Somoaliesch, Swahielie, Bosniesch, 

Kazakhsch, Bengalie, Hindie, Malejziesch, lendoneeziesch, Tigrinj, Pashto, Punjabie, Tagalog, Sindhie en 
Hausa. Binst de Middleewn was't Lietreer Aroabiesch e belankryke kuultuurtoale in Europa, in't byzoendre 
in de weetnschap , de wiskunde en de fielozofie. Doadeure en d' Europeesche toaln ook veel woordn dr van 
geleend. Veele woordn van Aroabieschn oorsproenk zyn ook te vienn in oede toaln lik Latyn en Grieksch. 
Aroabieschn invloed, in d' eeste plekke in de woordnschat, is te ziene in de Romoansche toaln, in 't 
byzoendre in't Spoans , Kataloansch, Galiesiesch, Portugeesch en Siesieljoans, zowel deur de kleene afstand 
tusschn't Kristlik Europa en d' leslamietiesche beschoaviengn lik deur de 800 joar Aroabiesche kuultuure en 
toale ip't lebeeriesch schiereiland, dat in't Aroabiesch "Al-Andaloes" geetn wordt. 

't Aroabiesch et ook woordn geleend van veele andre toaln, woaroendre Eebreewsch, Arameesch, Grieksch, 
Perziesch en Syriesch in vroegre eewn, Koerdiesch in de Middleewn en de teegnwoordige Europeesche 
toaln van deezn tyd, meesta van't lenglsch en't Fransch. 

Verwyziengn 



Verspreidienge van't Aroabiesch, 
me varjeteitn en streektoaln. 

